FOTO Sudar dva kamiona, policija tvrdi da su oba vozača kriva

Dva kamiona sudarila su se na cesti, a oba su vozača kriva te su zaradila prijave i dobila kazne.

Kako je u petak otkrila policija, prometna nesreća dogodila se u četvrtak nešto prije 19 sati u mjestu Ilača blizu Vukovara i Vinkovaca.

“U Ulici Vladimira Nazora u Ilači 21-godišnjak je, upravljajući skupom vozila (tegljač i priključno vozilo) daruvarskih registracijskih oznaka, uslijed neprilagođene brzine kretanja vozila stanju i uvjetima na kolniku udario u nepropisno zaustavljen teretni automobil.

Tim vozilom vukovarskih registracijskih oznaka 42-godišnjak se želio uključiti u promet. U prometnoj nesreći lakše je ozlijeđen 21-godišnjak.

Zbog počinjenih prekršaja iz Zakona o sigurnosti prometa na cestama, policija će protiv 21-godišnjaka podnijeti obavezni prekršajni nalog, dok je 42-godišnjaku na mjestu događaja naplaćena novčana kazna”, izvijestili su danas iz policije.

Objava FOTO Sudar dva kamiona, policija tvrdi da su oba vozača kriva pojavila se prvi puta na Danica.hr.