FOTO Sudar dva kamiona na semaforu! Kukuruz se prosuo po asfaltu

Prometna nesreća u srijedu nešto iza podneva na podravskoj magistrali kod Slatine.

Kako doznajemo, u mjestu Donji Meljani došlo je du sudara dva kamiona. Jedan od njih je prevozio kukuruz koji se nakon sudara rasuo po prometnici.

Očevidac nam je kasnije ispričao što se zapravo dogodilo.

“Prometna je bila na semaforu. Prvi je kamion uspio stati na crveno, a drugi koji se vozio iza njega nije. Zbog toga ga je udario ‘nosem’ u ‘guzicu’ pa ga pogurao iza semafora. Sreća da nije bilo nikog na pješačkom”, rekao nam je vozač koji je sve vidio.

Sreća u nesreći je da nitko nije stradao, a vozača koji je prevozio kukuruz čeka prekršajna prijava za izazivanje prometne nesreće. Zbog čišćenja kukuruza promet je kraće vrijeme bio u prekidu.

Objava FOTO Sudar dva kamiona na semaforu! Kukuruz se prosuo po asfaltu pojavila se prvi puta na Danica.hr.